# Egyedi kincs

### A Wikipédiából, a szabad lexikonból.

Egyedi kincs, Egyeden (Győr-Moson-Sopron megye) 1831-ben, földmunkák közben előkerült bronzkancsó és nyeles bronztál, arany és ezüst berakásokkal. Az egy készlethez tartozó, valószínűleg áldozat bemutatásakor használt két edény a Kr. u. I. század elején Egyiptomban készült. A tálon a vízinövényeket és állatokat bemutató nílusi jelenet középpontjában víziló és krokodil párharca áll. A 24 cm magas kancsó egyiptomi istenalakokat ábrázol: két Ízisz istennő alakja mellett két-két ibiszfejű Thot és sólyomfejű Hórusz áll; kézben tartott jelvényeik, amelyek az egyiptomi év-fogalmat jelképezik, valamint a gonoszságot megszemélyesítő kígyó ledöfését ábrázoló jelenet, a római kori egyiptomi kultuszokban is nagy szerepet játszó újév szimbólumai. A lelet, a kora császárkori ötvösművészet kimagasló remekei közé tartozik.

## [szerkesztés] Források

Művészeti lexikon (Akadémiai kiadó, Budapest, 1965)

A lap eredeti címe "http://hu.wikipedia.org../../../e/g/y/Egyedi_kincs.html"

Kategória: Ókori műalkotások

##### Views

- Szócikk
- Vitalap
- Aktuális változat

##### Keresés